### NN 145/2023 (6.12.2023.), Pravilnik o izmjenama i dopunama Pravilnika o postupanju prema državljanima trećih zemalja

Ministarstvo unutarnjih poslova

2004

Na temelju članka 47.a stavka 7., članka 47.b stavka 4., članka 50. stavka 5., članka 181. stavka 6., članka 186. stavka 6., članka 193. stavka 6., članka 197. stavka 2., članka 210. stavka 6., članka 211. stavka 7. i članka 243. stavka 3. Zakona o strancima (»Narodne novine« br. 133/20, 114/22 i 151/22) te članka 38. stavka 3. Zakona o sustavu državne uprave (»Narodne novine« br. 66/19), ministar unutarnjih poslova, uz prethodnu suglasnost ministra vanjskih i europskih poslova, donosi

PRAVILNIK

O IZMJENAMA I DOPUNAMA PRAVILNIKA O POSTUPANJU PREMA DRŽAVLJANIMA TREĆIH ZEMALJA

Članak 1.

U Pravilniku o postupanju prema državljanima trećih zemalja (»Narodne novine« br. 136/21), u članku 1. iza riječi: »obrasca europske putne isprave za povratak državljana trećih zemalja koji nezakonito borave« dodaju se riječi: »obrasca rješenja o odbijanju odobrenja putovanja, obrasca rješenja o poništenju odobrenja putovanja i obrasca rješenja o ukidanju odobrenja putovanja, obrasca zahtjeva za odobrenje/produljenje pristupa nacionalnom programu olakšica, obrasca rješenja o odobrenju/odbijanju zahtjeva za pristup nacionalnom programu olakšica, obrasca rješenja o produljenju/odbijanju produljenja pristupa nacionalnom programu olakšica, obrasca rješenja o ukidanju odobrenja/produljenja pristupa nacionalnom programu olakšica,«.

Članak 2.

U članku 2. stavku 2. podstavku 2. na kraju, iza riječi u zagradama, briše se točka te se dodaju podstavci 3., 4., 5. i 6. koji glase:

– Uredba (EU) 2018/1240 Europskog parlamenta i Vijeća od 12. rujna 2018. o uspostavi europskog sustava za informacije o putovanjima i odobravanje putovanja (ETIAS) i izmjeni uredaba (EU) br. 1077/2011, (EU) 515/2014, (EU) 2016/399, (EU) 2016/1624 i (EU) 2017/2226 (SL L 236/1, 19. 9. 2018.) (u daljnjem tekstu: Uredba EU 2018/1240)

– Uredba (EU) 2017/2225 Europskog parlamenta i Vijeća od 30. studenoga 2017. o izmjeni Uredbe (EU) 2016/399 u pogledu korištenja sustavom ulaska/izlaska (SL L 327/1, 9. 12. 2017.) (u daljnjem tekstu: Uredba EU 2017/2225)

– Uredba (EU) 2017/2226 Europskog parlamenta i Vijeća od 30. studenoga 2017.o uspostavi sustava ulaska/izlaska (EES) za registraciju podataka o ulasku i izlasku te podataka o odbijanju ulaska za državljane trećih zemalja koji prelaze vanjske granice država članica i određivanju uvjeta za pristup EES-u za potrebe izvršavanja zakonodavstva te o izmjeni Konvencije o provedbi Schengenskog sporazuma i uredbi (EZ) br. 767/2008 i (EU) br. 1077/2011 (SL L 327/20, 9. 12. 2017.) (u daljnjem tekstu: Uredba EU 2017/2226)

– Provedbena Odluka Komisije (EU) 2022/102 od 25. siječnja 2022. godine o utvrđivanju obrazaca za odbijanje, poništenje ili ukidanje odobrenja putovanja (SL L 17/59, 26. 1. 2022.).«.

Članak 3.

U članku 42. iza stavka 3. dodaju se stavci 4. i 5. koji glase:

»(4) Javni poziv iz stavka 1. ovoga članka može se objaviti i samo za organizacije civilnog društva odnosno samo za međunarodne organizacije.

(5) S državnim tijelom koje će obavljati monitoring Ministarstvo sklapa sporazum bez objavljivanja javnog poziva.«.

Članak 4.

Iza članka 48. dodaje se članak 48. a koji glasi:

»Članak 48.a

Prilikom provođenja individualne procjene u vezi donošenja rješenja o smještaju maloljetnika u prihvatni centar za strance uzet će se u obzir sljedeće okolnosti: dob maloljetnika, duljina smještaja, materijalni uvjeti u prihvatnom centru za strance i njihova prikladnost za smještaj maloljetnika, a osobito ranjivost maloljetnika koja je uzrokovana prethodnim stresnim događajima i učinak smještaja na psihološko stanje maloljetnika.«.

Članak 5.

Iza članka 55. dodaje se dio: »III.a PUTOVANJE DRŽAVLJANA TREĆIH DRŽAVA I PRISTUP NACIONALNOM PROGRAMU OLAKŠICA« i članci 55.a i 55.b, s naslovima iznad njih, koji glase:

»III.a PUTOVANJE DRŽAVLJANA TREĆIH DRŽAVA I NACIONALNI PROGRAM OLAKŠICA

Odobrenje putovanja

Članak 55.a

(1) Obrazac rješenja o odbijanju odobrenja putovanja (Obrazac 16) pravokutnog je oblika, bijele boje, veličine 21×29,7 cm.

(2) Obrazac rješenja o poništenju odobrenja putovanja (Obrazac 17) pravokutnog je oblika, bijele boje, veličine 21×29,7 cm.

(3) Obrazac rješenja o ukidanju odobrenja putovanja (Obrazac 18) pravokutnog je oblika, bijele boje, veličine 21×29,7 cm.

(4) Obrazac rješenja o ukidanju odobrenja putovanja na vlastiti zahtjev (Obrazac 19) pravokutnog je oblika, bijele boje, veličine 21×29,7 cm.

(5) Obrasci 16, 17, 18 i 19 tiskaju se na hrvatskom i engleskom jeziku, a mogu se tiskati i na drugim jezicima koje razumiju državljani trećih zemalja.

Pristup nacionalnom programu olakšica

Članak 55.b

(1) Obrazac zahtjeva za odobrenje/produljenje pristupa nacionalnom programu olakšica

(Obrazac 20) pravokutnog je oblika, bijele boje, veličine 21×29,7 cm.

(2) Obrazac rješenja o odobrenju/odbijanju zahtjeva za pristup nacionalnom programu olakšica (Obrazac 21) pravokutnog je oblika, bijele boje, veličine 21×29,7 cm.

(3) Obrazac rješenja o produljenju/odbijanju produljenja pristupa nacionalnom programu olakšica (Obrazac 22) pravokutnog je oblika, bijele boje, veličine 21×29,7 cm.

(4) Obrazac rješenja o ukidanju odobrenja/produljenja pristupa nacionalnom programu olakšica (Obrazac 23) pravokutnog je oblika, bijele boje, veličine 21×29,7 cm.«

(5) Obrasci 20, 21, 22 i 23 tiskaju se na hrvatskom i engleskom jeziku, a mogu se tiskati i na drugim jezicima koje razumiju državljani trećih zemalja.«.

Članak 6.

U cijelom tekstu Pravilnika o postupanju prema državljanima trećih zemalja (»Narodne novine« br. 136/21), riječi: »državne granice« i »granice s trećom zemljom« zamjenjuju se riječima: »vanjske granice«, a riječi: »postupanju na granici« zamjenjuju se riječima: »postupanju na vanjskoj granici«, u odgovarajućem padežu.

Članak 7.

Obrasci 1, 2, 3, 4, 5, 6, 7, 8, 9, 10, 11, 12, 13, 14 i 15 koji su tiskani uz Pravilnik o postupanju prema državljanima trećih zemalja (»Narodne novine« br. 136/21) i njegov su sastavni dio zamjenjuju se novim obrascima 1, 2, 3, 4, 5, 6, 7, 8, 9, 10, 11, 12, 13, 14 i 15 koji su tiskani uz ovaj Pravilnik i njegov su sastavni dio.

Obrasci 16, 17, 18, 19, 20, 21, 22 i 23 tiskani su uz ovaj Pravilnik i njegov su sastavni dio.

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-01/39

Urbroj: 511-01-152-23-28

Zagreb, 16. studenoga 2023.

Ministar
 dr. sc. Davor Božinović, v. r.

Obrazac 1

![](/files/_web/sluzbeni-dio/2023/132842/images/4741.jpg)

Obrazac 2

![](/files/_web/sluzbeni-dio/2023/132842/images/4732.jpg)

![](/files/_web/sluzbeni-dio/2023/132842/images/4723.jpg)

Obrazac 3

![](/files/_web/sluzbeni-dio/2023/132842/images/4716.jpg)

Obrazac 4

![](/files/_web/sluzbeni-dio/2023/132842/images/4708.jpg)

Obrazac 5

![](/files/_web/sluzbeni-dio/2023/132842/images/4698.jpg)

Obrazac 6

![](/files/_web/sluzbeni-dio/2023/132842/images/4688.jpg)

Obrazac 7

![](/files/_web/sluzbeni-dio/2023/132842/images/4681.jpg)

![](/files/_web/sluzbeni-dio/2023/132842/images/4674.jpg)

![](/files/_web/sluzbeni-dio/2023/132842/images/4666.jpg)

Obrazac 8

![](/files/_web/sluzbeni-dio/2023/132842/images/4659.jpg)

![](/files/_web/sluzbeni-dio/2023/132842/images/4652.jpg)

Obrazac 9

![](/files/_web/sluzbeni-dio/2023/132842/images/4643.jpg)

Obrazac 10

![](/files/_web/sluzbeni-dio/2023/132842/images/4635.jpg)

Obrazac 11

![](/files/_web/sluzbeni-dio/2023/132842/images/4628.jpg)

![](/files/_web/sluzbeni-dio/2023/132842/images/9571.jpg)

Obrazac 12

![](/files/_web/sluzbeni-dio/2023/132842/images/9582.jpg)

![](/files/_web/sluzbeni-dio/2023/132842/images/4601.jpg)

Obrazac 13

![](/files/_web/sluzbeni-dio/2023/132842/images/4593.jpg)

Obrazac 14

![](/files/_web/sluzbeni-dio/2023/132842/images/4586.jpg)

Obrazac 15

![](/files/_web/sluzbeni-dio/2023/132842/images/4579.jpg)

![](/files/_web/sluzbeni-dio/2023/132842/images/4572.jpg)

![](/files/_web/sluzbeni-dio/2023/132842/images/4565.jpg)

Obrazac 16

![](/files/_web/sluzbeni-dio/2023/132842/images/4556.jpg)

![](/files/_web/sluzbeni-dio/2023/132842/images/9594.jpg)

![](/files/_web/sluzbeni-dio/2023/132842/images/9606.jpg)

![](/files/_web/sluzbeni-dio/2023/132842/images/9621.jpg)

Obrazac 17

![](/files/_web/sluzbeni-dio/2023/132842/images/4525.jpg)

![](/files/_web/sluzbeni-dio/2023/132842/images/9745.jpg)

![](/files/_web/sluzbeni-dio/2023/132842/images/9758.jpg)

![](/files/_web/sluzbeni-dio/2023/132842/images/9772.jpg)

Obrazac 18

![](/files/_web/sluzbeni-dio/2023/132842/images/4493.jpg)

![](/files/_web/sluzbeni-dio/2023/132842/images/4486.jpg)

![](/files/_web/sluzbeni-dio/2023/132842/images/4480.jpg)

![](/files/_web/sluzbeni-dio/2023/132842/images/4471.jpg)

![](/files/_web/sluzbeni-dio/2023/132842/images/4463.jpg)

Obrazac 19

![](/files/_web/sluzbeni-dio/2023/132842/images/4456.jpg)

![](/files/_web/sluzbeni-dio/2023/132842/images/4448.jpg)

![](/files/_web/sluzbeni-dio/2023/132842/images/4439.jpg)

Obrazac 20

![](/files/_web/sluzbeni-dio/2023/132842/images/4432.jpg)

![](/files/_web/sluzbeni-dio/2023/132842/images/4425.jpg)

Obrazac 21

![](/files/_web/sluzbeni-dio/2023/132842/images/9791.jpg)

![](/files/_web/sluzbeni-dio/2023/132842/images/4411.jpg)

![](/files/_web/sluzbeni-dio/2023/132842/images/4403.jpg)

Obrazac 22

![](/files/_web/sluzbeni-dio/2023/132842/images/4395.jpg)

![](/files/_web/sluzbeni-dio/2023/132842/images/4388.jpg)

![](/files/_web/sluzbeni-dio/2023/132842/images/4379.jpg)

Obrazac 23

![](/files/_web/sluzbeni-dio/2023/132842/images/4371.jpg)

![](/files/_web/sluzbeni-dio/2023/132842/images/4363.jpg)